CELEX: 22011D0031
Language: sk
Date: 2011-04-01 00:00:00
Title: Rozhodnutie Spoločného výboru EHP č. 31/2011 z  1. apríla 2011 , ktorým sa mení a dopĺňa príloha II (Technické predpisy, normy, skúšky a osvedčovanie) k Dohode o EHP

30.6.2011   
            
            
               SK
            
            
               Úradný vestník Európskej únie
            
            
               L 171/31
            
         ROZHODNUTIE SPOLOČNÉHO VÝBORU EHP
   č. 31/2011
   z 1. apríla 2011,
   ktorým sa mení a dopĺňa príloha II (Technické predpisy, normy, skúšky a osvedčovanie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 128/2010 z 10. decembra 2010 (1).
            
         
               (2)
            
            
               Nariadenie Komisie (EÚ) č. 298/2010 z 9. apríla 2010, ktorým sa mení a dopĺňa nariadenie (ES) č. 1451/2007 v súvislosti s predĺžením platnosti výnimiek, na základe ktorých sa môžu na trh uvádzať biocídne výrobky (2), sa má začleniť do dohody.
            
         
               (3)
            
            
               Rozhodnutie Komisie 2010/226/EÚ z 20. apríla 2010 o opätovnom preskúmaní obmedzenia týkajúceho sa chlórovaných parafínov s krátkym reťazcom uvedených v prílohe XVII k nariadeniu Európskeho parlamentu a Rady (ES) č. 1907/2006 (3) sa má začleniť do dohody,
            
         ROZHODOL TAKTO:
   Článok 1
   Kapitola XV prílohy II k dohode sa mení a dopĺňa takto:
   
               1.
            
            
               Do bodu 12ze [nariadenie Komisie (ES) č. 1451/2007] sa dopĺňa tento text:
               „ , zmenené a doplnené týmto právnym predpisom:
               
                           —
                        
                        
                           
                              32010 R 0298: nariadenie Komisie (EÚ) č. 298/2010 z 9. apríla 2010 (Ú. v. EÚ L 90, 10.4.2010, s. 4).“
                        
                     
         
               2.
            
            
               Za bod 12zw (rozhodnutie Komisie 2010/84/EÚ) sa vkladá tento bod:
               
                           „12zx.
                        
                        
                           
                              32010 D 0226: rozhodnutie Komisie 2010/226/EÚ z 20. apríla 2010 o opätovnom preskúmaní obmedzenia týkajúceho sa chlórovaných parafínov s krátkym reťazcom uvedených v prílohe XVII k nariadeniu Európskeho parlamentu a Rady (ES) č. 1907/2006 (Ú. v. EÚ L 100, 22.4.2010, s. 15)“.
                        
                     
         Článok 2
   Znenie nariadenia (EÚ) č. 298/2010 a rozhodnutia 2010/226/EÚ v islandskom a nórskom jazyku, ktoré sa uverejnení v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 2. apríla 2011 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 1. apríla 2011
      
         
            Za Spoločný výbor EHP
         
         
            úradujúci predseda
         
         Gianluca GRIPPA
      
   
   
      (1)  Ú. v. EÚ L 85, 31.3.2011, s. 11.
   
      (2)  Ú. v. EÚ L 90, 10.4.2010, s. 4.
   
      (3)  Ú. v. EÚ L 100, 22.4.2010, s. 15.
   
      (4)  Ústavné požiadavky neboli oznámené.